SAJTÓKÖZLEMÉNY

**DAOP-1.3.1-12-2012-0076. számú projekt keretében sikeres kutatás valósult meg a saját vérből származó PRP és IRAP állatgyógyászati alkalmazása területén**

2014. június 30.

**A CITOKIN Kft. a saját vérből olyan biológiai anyagot állított elő sikeresen, amely anyag alkalmas a gyulladások hatékony kezelésére, regeneratív gyógymód alkalmazásával. A projekt „A régió innovációs potenciáljának fejlesztése innovatív start-up cégek létrehozásával” című, DAOP-1.3.1-12 kódszámú pályázati kiíráson az Új Széchenyi Terv keretében nyert támogatást, a projekt címe: „Saját vérből származó PRP és IRAP terápiás anyag előállítása”, projekt azonosítószáma: DAOP-1.3.1-12-2012-0076).**

A konstrukció keretében megvalósított projekt első lépése volt az innovatív ötlet megvalósítási kereteit biztosító társaság, a CITOKIN Kft. létrehozása. A társaság tevékenysége egy olyan a humángyógyászatban már ismert megoldás állatgyógyászatba történő bevezetésére irányult, amely megoldás segítségével úgynevezett biológiai úton kerülnek gyógyításra a különféle gyulladások. A kísérleti fejlesztés eredményeként elkészült a saját vérből történő szeparálás és készítmény előállítás protokollja. A projekt keretében a fejlesztésbe bevont állatok az előállított készítmény felhasználásával részesültek kezelésben, amely kezelések szinte mind pozitív eredménnyel jártak. Az új készítmény legfontosabb előnye a hagyományos gyulladáscsökkentőkkel szemben, hogy a hátrányos mellékhatások és szövődmények kockázatával nem kell számolni a kezelések során.

A projekt keretében anyag és eszközbeszerzés valósult meg, amely anyagok és eszközök a kísérletekhez voltak szükségesek. Igénybe vételre kerültek jogi szolgáltatások, amelyek az elért eredmények szellemi oltalom alá helyezhetőségére irányultak, valamint igénybevételre került a kötelező projektmentori szolgáltatási is. A kísérleti fejlesztés leghangsúlyosabb elem a készítmény gyakorlati alkalmazás során való tesztelése volt. A saját vérből előállított készítménnyel kezelt beteg állatok pozitívan reagáltak a kezelésre, szinte valamennyi esetben a hagyományos kezelésektől várt eredménynél kedvezőbb volt az elért hatás. Az elnyert támogatás összege 9.000.000,-Ft volt. A projekt eredményeként egy új munkahely létesült.

**CITOKIN Kft.**

Cím: 2040 Budaörs, Patkó u. 9.

E-mail: szaniszloferenc@t-online.hu